সিপিএমের ব্রিগেড থেকে সাংগঠনিক শক্তি বৃদ্ধিতেই জোর দিলেন প্রাক্তন মুখ্যমন্ত্রী বুদ্ধদেব ভট্টাচার্য। তিনি বলেন, 'তৃণমূল হঠাও, দেশ বাঁচাও, বাংলা বাঁচাও। এ রাজ্যে ভয়াবহ অবস্থা চলছে। সমাজবিরোধীদের সরকার চালাচ্ছে রাজ্য। পরিস্থিতি একেবারেই ভালো নয়। বিজেপি এ রাজ্যে সাম্প্রদায়িকতার বিষ ছড়াচ্ছে। রাজ্য দেউলিয়া। সর্বনাশের কিনারায়। সরকার আত্মহত্যা নিয়ে উত্‍সব করছে।'
 ওয়েব ডেস্ক: সিপিএমের ব্রিগেড থেকে সাংগঠনিক শক্তি বৃদ্ধিতেই জোর দিলেন প্রাক্তন মুখ্যমন্ত্রী বুদ্ধদেব ভট্টাচার্য। তিনি বলেন, 'তৃণমূল হঠাও, দেশ বাঁচাও, বাংলা বাঁচাও। এ রাজ্যে ভয়াবহ অবস্থা চলছে। সমাজবিরোধীদের সরকার চালাচ্ছে রাজ্য। পরিস্থিতি একেবারেই ভালো নয়। বিজেপি এ রাজ্যে সাম্প্রদায়িকতার বিষ ছড়াচ্ছে। রাজ্য দেউলিয়া। সর্বনাশের কিনারায়। সরকার আত্মহত্যা নিয়ে উত্‍সব করছে।'
ব্রিগেডের মঞ্চ থেকেই বুদ্ধদেব ভট্টাচার্য ডাক দিলেন নির্বাচনী লড়াইয়ের প্রস্তুতি নেওয়ার। তৃণমূল-বিজেপি আঁতাতকে উত্‍খাতের ডাক দিলেন তিনি। কৃষক আত্মহত্যার মিছিল চলছে। এঁদের পাশে সরকারকে দাঁড়াতে হবে। নাহলে, সরকার ছেড়ে দিক। প্রাক্তন মুখ্যমন্ত্রী এদিন বলেন, 'গণতন্ত্র পুনঃপ্রতিষ্ঠার লড়াই এসেছে সামনে। অপশক্তির পরাজয় ঘটাতে হবে। সাম্প্রদায়িকতা নিয়ে আপোস করছে কেন্দ্র-রাজ্য দুই পক্ষই। মমতা বন্দোপাধ্যায়ও একই কাজ করে যাচ্ছেন। তাই এ রাজ্যে ভয়াবহ পরিস্থিতর সৃষ্টি হয়েছে। এই সরকারকে উত্‍খাত করতে বামেদের শক্তিবৃদ্ধিতে জোর দিতে হবে।'